Anem de colònies! – Cavall Fort\nSegur que ben aviat aniràs uns dies de colònies amb l’escola o amb l’esplai. Potser serà la primera vegada que dorms fora de casa! Quins nervis! Al Tatano t’hem preparat alguns consells perquè marxis de colònies amb bon peu!\nNo t’emportis tota la casa!\nAbans de començar a omplir la motxilla, prepara el que t’has d’endur. I emporta’t només el que necessites!\nPosa el teu nom i cognom a la roba i als objectes que t’emportis. Així, si perds qualsevol cosa i algú ho troba, t’ho podrà tornar. Pensa que a les colònies sereu molts nens i nenes!\nFes-te tu la motxilla!\nSi no, després no trobaràs els mitjons ni el necesser ni la cantimplora! A més, si ets tu qui ompla la motxilla, sabràs com tornar-ho a encabir tot. No cal que la facis tu sol: demana ajuda als pares.\nCom omplir la motxilla\n(i que no sembli un botifarró)\nT’has fet la motxilla i t’ha quedat torta? Plena de bonys? La tens plena fins dalt i només hi has posat el sac? Aquí tens idees per a omplir la motxilla!\n1. El necesser pots posar-lo entre la roba, omplint forats, o a la butxaca de dalt de tot.\n2. Fes servir les butxaques dels costats per a posar-hi els objectes petits (llanterna, gorra, cantimplora, etc.).\n3. Busca un lloc que estigui a mà per a posar-hi el cangur o la capelina.\n4. A baix de tot posa-hi el sac de dormir i el calçat de recanvi. A sobre posa-hi el pijama i la roba.\nAra sí que fa goig, aquesta motxilla!\nParlem dels nervis d’última hora!\nJa ho tens tot a punt per a marxar de colònies. Però… què són aquests nervis a la panxa? Et fa il·lusió i a la vegada… una mica de por? Estàs content però… fet un sac de nervis?\nI si m’enyoro?\nPotser en algun moment trobaràs a faltar els pares o els germans, és natural. Però faràs tantes activitats que no tindràs temps per a pensar-hi! I si t’enyores una mica, recorda que les colònies són pocs dies i passen volant!\nNo sabré embolicar el sac!\nNo pateixis! Ningú no neix ensenyat! Hi haurà monitors que t’ajudaran i n’aprendràs. Si hi ha coses que encara no saps fer sol, com tallar la carn o cordar-te les sabates, pots demanar ajuda.\nA la nit porto bolquers!\nDoncs no te’ls deixis, i així podràs dormir tranquil. Hi ha molts nens a qui els passa el mateix: a la nit se’ls escapa el pipí i s’han de posar bolquers.\nI si no m’adormo?\nAmb tantes emocions, de vegades costa agafar el son. Però estaràs molt ben acompanyat: dormiràs en lliteres al costat dels teus amics i companys!\nPregunta on aniràs, quants dies seràs fora, quines activitats fareu… Així et pots fer una idea de com seran les colònies. I ja veuràs com les pors van desapareixent!\nAnar de colònies és una gran aventura. Estaràs en plena natura, conviuràs amb els amics i descobriràs un munt de coses noves. Ja veuràs com t’ho passaràs d’allò més bé!\nQue vagin molt bé les colònies, tataners!


El Parlament reprova Jordi Pujol per amagar els seus fons a l'estranger - Diari de Girona\nEl Parlament reprova Jordi Pujol per amagar els seus fons a l'estranger\nLes conclusions de la comissió contra el frau també reproven Jorge Fernández, Sánchez-Camacho i Manuel Bustos, exalcalde de Sabadell\nbarcelona | acn/ddg 22.07.2015 | 15:34\nL´expresident Jordi Pujol. acn\nEl ple del Parlament va reprovar ahir a l'expresident de la Generalitat Jordi Pujol per haver amagat fons a l'estranger i també va concloure que hi hauria indicis d'irregularitats en els negocis de la seva família, a més d'advertir sobre la «connivència» entre certs partits i el poder econòmic. No és la primera vegada, el 17 setembre del 2014 en el debat de política general ja va ser reprovat «pels actes delictius reconeguts» pel mateix expresident.\nLa reprovació de Pujol va ser aprovada per tots els grups menys CiU, que no va secundar cap proposta inculpatòria o d'exigència de responsabilitats polítiques a l'expresident. No obstant això, el Parlament va reclamar amb els vots de la resta dels grups, que «s'aixequi el secret bancari» sobre els comptes que Jordi Pujol i la seva família «han tingut a l'estranger».\nLes conclusions també es van estendre a altres àmbits, com «l'actuació» del departament d'Empresa i Ocupació en el cas ITV en què està imputat Oriol Pujol.\nHavent analitzat els motius de fons que generen corrupció, el Parlament va advertir sobre la «connivència» i la «confusió» entre el món privat i el que és públic, les empreses i les institucions, el «capitalisme d'amiguets».\nA diferència del que va passar a la comissió, CiU i ERC van unir ahir els seus vots per impedir que prosperessin dues conclusions en què es criticava que el president Mas podria haver estat al corrent dels negocis del seu pare o també dels d'Oriol Pujol. Dues conclusions més sobre el cas ITV van ser rebutjades amb els vots de CiU i ERC, encara que Oriol Amorós (ERC) s'havia queixat minuts abans que en les propostes sobre aquest assumpte «no estaven ben recollides» les responsabilitats.\nSense els vots del Partit Popular, va ser reprovat també el ministre de l'Interior, Jorge Fernández Díaz, «per la seva falta de col·laboració» amb la comissió i la líder del PP català, Alícia Sánchez-Camacho, per la seva «actitud d'opacitat» en relació amb el cas Camarga, i «per haver fet afirmacions contradictòries en les seves declaracions en seu judicial i en seu parlamentària». També l'exalcalde de Sabadell (Vallès Occidental), Manuel Bustos (PSC), per entendre que la seva forma de governar «afavoreix l'abús de poder» i «el tràfic d'influències».\nAmorós va indicar que la corrupció es produeix quan es donen tres factors: un poder sense contrapesos, la confusió del que és privat i el que és públic, i els pactes polítics amb clàusula de protecció mútua. Des del PSC, Jordi Terrades va considerar que els «dubtes» sobre la gestió privada i pública de Jordi Pujol i el seu entorn familiar transcendeixen l'àmbit català.\nSanti Rodríguez, del PPC, va lamentar que es reprovés a càrrecs estatals per no assistir al Parlament i va dir que no compartia la crítica al sistema fiscal espanyol «encara que és millorable». Marc Vidal, d'ICV-EUiA, va considerar una presa de pèl les conclusions de CiU i es va preguntar com pot preconitzar un nou país sense ni tan sols haver fet la més mínima autocrítica. Carlos Carrizosa, de Ciutadans, va pronosticar que els governs mai més tornaran a ser com els de Pujol. Isabel Vallet, de la CUP, ha rebutjat la majoria de les conclusions per entendre que «són meres declaracions de principis».


Joves PV envia 6 quilos de carbó al govern de Rajoy pel "xantatge" als valencians amb un "155 encobert" - Diari La Veu\nEscriba el número 198215\nJoves PV envia 6 quilos de carbó al govern de Rajoy pel "xantatge" als valencians amb un "155 encobert"\nCompromís retreu, amb aquest obsequi "simbòlic", "la humiliació i el maltractament" del president espanyol i els ministres cap al País Valenciàvideo\n27 desembre 2017 01:00h\nJoves PV-Compromís ha enviat aquest dimecres sis quilos de carbó al govern de "M. Rajoy" com a resposta "simbòlica" al tracte de l'executiu de l'Estat amb el País Valencià.\nAixí, tres caixes amb dos quilos de carbó cadascuna han eixit des de la seu de Correus a València en direcció als despatxos de Madrid del president espanyol, Mariano Rajoy; el ministre de Foment, Iñigo de la Serna, i el responsable d'Hisenda, Cristóbal Montoro. Acompanyant l'obsequi nadalenc, s'ha afegit una carta a cadascú dels representants espanyols on reclamen un finançament just i retreuen "la humiliació i el maltractament" cap al País Valencià durant aquest any 2017.\nJunt amb el secretari general de Joves PV-Compromís, Víctor Medina, han estat la portaveu de Compromís, Àgueda Micó; el síndic del grup parlamentari a les Corts, Fran Ferri, i les diputades Marian Campello i Marta Sorlí.\nFran Ferri ha advertit que no estan disposats a consentir "el xantatge" del ministre d'Hisenda, Cristóbal Montoro, qui està aplicant "un 155 encobert" al País Valencià amb la finalitat de frenar les polítiques "progressistes" del Consell. El síndic de Compromís a les Corts ha retret que amb la darrera carta enviada per Montoro, on demana que el govern valencià faça noves mesures econòmiques per a controlar la despesa, Montoro i Rajoy el que evidencien és que "no suporten" que van perdre les eleccions i que els valencians tinguen un altre govern que fa polítiques que "contrasten amb les del govern espanyol". Rajoy i el seu executiu estan fent "pressió" per a no reformar el sistema de finançament "que va prometre que estaria abans del 2017", ha incidit Ferri, i ens fa "xantatge" als valencians "amb un 155 encobert".\n"Els mals actes, com els dels xiquets, han de tindre conseqüències", ha afirmat per la seua banda Àgueda Micó, fent referència a la iniciativa de Joves PV de regalar carbó al govern de Rajoy. La també coordinadora general del Bloc ha retret que Rajoy, De la Serna i Montoro "no solucionen" els problemes dels valencians "que paguem els nostres imposts" i que el govern espanyol "no respon positivament". "Necessitem el Corredor Mediterrani, unes inversions i un tracte just", ha afegit Micó. A De la Serna li demanen els rodalies de Castelló i Vinarós, que acaben les obres del Parc Central i del Corredor i que facen el nexe d'unió entre Alacant, Elx i l'aeroport de l'Altet. Montoro "ha promés massa vegades que hi hauria un nou sistema de finançament" i, per tant, "exigim un nou sistema" i que el tracte "siga just".\nPer la seua banda, el secretari general de Joves-PV, Víctor Medina, ha insistit que els joves són qui més està patit les polítiques del govern espanyol, i tot "per una rabiola pueril, per haver perdut, el PP, el seu graner de vots i de corrupció que representava el País Valencià". Medina també ha retret l'aplicació "injusta" d'un "155 encobert" com havia assenyalat Fran Ferri.\nLa diputada al Congrés Marta Sorlí ha assenyalat Montoro com a responsable que l'economia valenciana "no puga ser viable", mentre que Iñigo de la Serna "és el ministre fantasma" perquè ve al País Valencià a prometre coses que no s'executen. Tot plegat representa un "maltractament sistemàtic" que "no podem seguir suportant", ha afegit. Sorlí també ha retret que el govern de Rajoy ha aprovat "quotes" i "beneficis fiscals" d'altres territoris mentre que el nou sistema de finançament "continua paralitzat". En termes similars s'ha manifestat la diputada a les Corts, Marian Campello, qui ha recordat que quan el govern valencià rep diners són diners per a l'educació, la sanitat i serveis socials per als valencians.\nEscriba el número 818502


Hi ha gent que li falta un bull\nSinuhé el 17/06/10, 08:28 am\nUna dona nord-americana que amb 42 anys pesa 272 quilos s'ha proposat superar-se a ella mateixa i arribar a la mitja tona per convertir-se en la dona viva més grassa del món, informen avui mitjans locals.\nDonna Simpson, mare de dos nens que viu a l'estat de Nova Jersey, es guanya la vida mostrant-se en una web per a adults en la qual fa gala de les seves carns i assegura ingressar entre 3.000 i 4.500 dòlars (2.500-3.700 euros) al mes.\n"Em sento molt còmoda amb qui sóc. M'agrada portar bikinis i estar en públic", afirma "la mare de la mitjana tona", com l'ha batejat la premsa nord-americana, en declaracions a ONE News.\nAquesta cadena, una de les primeres a fer-se ressò de la història d'aquesta dona, incideix en que, encara que Simpson té nòvio i dos fills de 3 i 14 anys, "no té cap pudor a ballar mig nua davant estranys".\nLa dona, que aquests dies es promociona en diverses entrevistes amb l'excusa de voler superar la mitja tona de pes i guanyar el títol de la dona més grassa del món, afirma que els seus admiradors "adoren que la panxa caigui més avall dels genolls "i" els torna bojos la meva cel.lulitis ".\nPrevi pagament, a la web on treballa es pot veure a aquesta dona -que també està intentant que Guinness la reconegui com la dona més grassa del món que ha donat a llum- en vídeos menjant, passejant o exhibint-se en roba interior.\nSimpson planeja casar-se a Hawaii amb el seu nòvio, Philippe Gouamba, de 49 anys, 68 quilos i pare de la seva filla menor, que també ha declarat a la premsa que la "generositat dels malucs" de la seva parella li semblen "molt sexy".\nSimpson, que té diabetis, assegura a més que amb el seu repte i les seves aparicions públiques vol donar ànims a les dones grasses que pateixen per això i rebutja les crítiques dels que l'acusen de posar la seva vida en perill.\n"Tinc molt bona salut. Vaig al metge cada tres mesos", afirma aquesta dona, que no obstant això no compta amb el suport dels seus fills, als quals no sembla agradar la idea de tenir una mare que no pot caminar diversos metres seguits i que necessita atencions especials per a tot el que fa.


Los placeres de Pepa: TARRAGONA DE TAPES, DEL 25 D'ABRIL L'11 DE MAIG\nJa ha començat el Tarragona de Tapes i enguany amb novetats: tenim dues rutes (en realitat 3) i un menú tapes!!!!\nLa VI Tarragona dTapes ha canviat de cervesa, ara va amb Moritz, quinto o canya; i la cervesa que fins enguany havia acompanyat les tapes, l'Estrella Damm, ha optat per fer el Tarraco Tapes.\nI us podeu preguntar, quina ruta faig? Jo vaig fent una mica de cada però aquí teniu les característiques generals, a veure si us ajuda a decidir.\nMenú Tapes a 30€\nSí, mapa, llistat de tapes i horaris\nSí, llibret amb llistat de tapes i horaris\nOpció comentar i puntuar la tapa\nCada dos dies, aconsegueix números compartint l'app\nSegell a una butlleta, cada 4 tapes, una opció\nDe 12:00 a 14:00 i\nDe 19:00 a 23.30\namb alguna excepció\nMolt variat, millor consulta app, o llibret\nEntre una ruta i l'altre l'oferta arriba gaire bé al centenar de tapes i amb la novetat del menú tapes per 30€ amb ampolla de 66 cl.\nÉs molt dificil tastar totes les tapes així que m'he posat en marxa i ja he fet 3 tapes de la ruta de la Damm, i 10 de la Moritz. Us anomeno unes quantes però no us diré el que he votat. :-)\nLa primera delicia és la del Restaurant Barhaus, es diu Bacaduixa Crick Crack (tapa 43) i us he de dir que es genial. Treballar dolç amb salat és complicat però la cuina del Barhaus ho sap fer i l'equilibri és perfecte. Una tapa que es pot gaudir a la terrassa, assegut i amb una atenció estupenda. No deixeu de tastar-la!!!\nUna tapa que m'ha sorprès gratament és la del Piticuixa, la Cervantina (tapa 14), deu ser per estar al carrer Cervantes??? Són dos croquetes diferents, amb un barret de xampinyó i un farcellet de verdures i crema d'albergínies (mutabal). Les croquetes són espectaculars, i el mutabal boníssim. És un dels pocs llocs on pots beure un quinto. Per ser el segon any que participen a la ruta, crec que l'han encertat. No deixeu de passar pel Piticuixa.\nUn altre del meus imprescindibles és el Take Away Sushi, han creat un Ebi Fry (tapa 31) que us farà gaudir. És un llagostí gegant amb un arrebossat molt prim i cruixent sobre una maionesa de ponzu sublim. Quan vam arribar hi havia cua però sorprèn la rapidesa amb que serveixen en un local tan petit. Si us plau, no deixeu escapar la tapa 31 del vostre llistat.\nPer aquestes coses del nom vaig voler tastar la tapa de La Pepita, anomenada Plat Combinat (tapa 21) és un cilindre de puré de patata amb un interior de botifarra negra i acompanyat d'unes salses d'ou i brava col·locades a manera de trampantojo d'ou ferrat. És una tapa gran, bona, i amb una presentació i atenció genials. Tan sols vaig anar un dia a fer un cafè però crec que he de tornar a tastar la cuina. Tenen terrassa i la tapa es pot degustar a taula, amb tranquil·litat. Jo us suggereixo tastar la tapa 21.\nI per acabar us parlaré d'un restaurant clàssic, guanyador del certàmen 2013, el Xamfrà del Fòrum, que presenta la Angus Burguer xdF (tapa 16). Es tracta de dos culleretes que porten una microhamburguesa de vedella Angus pràcticament crua, coronada amb allioli de nabius i acompanyada d'un llistat d'ingredients que es perden i no trobes, com poden ser la cansalada, el formatge de cabra, les patates chips en tiretes (pràcticament inexistents al nostre plat en comparació a altres), etc etc. El restaurant us dona la recepta per si voleu fer-la a casa i de pas veure aquest llarg llistat d'ingredients que ha de cabre a la microhamburguesa. La carn és tendre, melosa, però sense cuinar seria molt difícil trobar-la dura, i el sabor predominant és la mostassa. Si aconseguiu extraure-vos del lloc i no pensar que l'any passat van ser guanyadors, us adonareu que no és una tapa excel·lent. Després dels comentaris d'alguns clients, a partir d'avui es pot menjar amb vi. El que desconec és si seguiran posant el got de cervesa a tres quartes parts...\nPerò si no sou de cervesa Moritz o Estrella i voleu una de la Terra, també teniu la proposta TARRAGONA KM0 on durant aquestes tres setmanes el restaurant El Llagut ofereix una cervesa i tapa diferent: la primera Segarreta, la segona l'Ò, i la tercera Les Clandestines\nAmb aquesta oferta gastronòmica els tarragonins i visitants podrem escollir d'entre 100 tapes diferents. Uf, que difícil serà escollir al guanyador!\nVinga, vinga, sortiu a tapear que el dia 11 ja s'acaba.\nPublicat per Pepa Lázaro a 15:51\nEtiquetes de comentaris: Angus, Barhaus, cervesa, Damm, Estrella, Moritz, ponzu, Take Away Sushi, tapes, Tarragona


L’IBI baixa a Xàtiva un 14’95% des de 2014 | L'Informador\nL’IBI baixa a Xàtiva un 14’95% des de 2014\nPublicat a 2 d'octubre de 2017 el 7:00. Escrit per Juan Antonio Cloquell\nEl regidor d’Hisenda, Ignacio Reig, afirma que “aquesta rebaixa fiscal va a càrrec de les noves altes d’IBI, de la millora en la gestió i dels majors ingressos”\nEl plenari ordinari celebrat dissabte va aprobar la modificació de les ordenances fiscals municipals per a l’exercici 2018. El portaveu socialista i regidor d’Hisenda, Ignacio Reig va destacar, per la seua repercusió en el capítol d’ingresos, la congelació del tipus de gravamen de l’impost de bens immobles (IBI) en el 0’57, la qual cosa es traduirà en una rebaixa del 4% en el rebut d’aquest tribut, deguda a la baixada del valor cadastral de tots els immobles. Reig va apuntar que aquesta rebaixa de l’IBI tindrà un impacte en la recaptació d’aproximadament 400.000 euros.\nSegons el regidor d’Hisenda, la rebaixa en la factura fiscal es notarà principalment en l’IBI, que encadena dues baixades de tipus impositiu i una baixada de la base imponible, amb una rebaixa acumulada total del 14,95% des de 2014. L’edil va avançar que “la pròxima aprobació d’un nou càlcul en les bases impositives de les plusvalues suposarà també, de segur, una rebaixa en la factura fiscal en aquells immobles que en realitat no s’hagen revaloritzat”. Reig va explicar que aquesta rebaixa fiscal “va a càrrec de les noves altes d’IBI, de la millora en la gestió i dels majors ingressos”.\nPer la seua banda, tant els portaveus d’EU, Miquel Lorente, com de Compromís, Cristina Súñer, es mostraren satisfets amb la modificació de les ordenances fiscals, encara que introduiren alguns matissos en les seues intervencions. Per a Lorente, “cal continuar avançant en la tarificació social i en la fiscalitat verda, així com en una major progressivitat de l’IBI i aplicar-lo per usos”. De manera semblant, Suñer va dir que “s’han produït avanços en matèria d’IBI encara que seria més just aplicar-lo per usos i no de manera lineal”.\nTambé en l’apartat econòmic, el plenari va aprobar definitivament el compte general municipal de 2016 i la declaració de despesa plurianual per a l’habilitació del local de l’espai social juvenil del Barri Nordoest, en ambdós casos amb l’abstenció dels grups de l’oposició.\nEl plenari també va portar a debat una moció presentada pels portaveus dels grups municipals d’EU i Compromís, pel dret a decidir dels pobles; moció que va eixir endavant amb els vots a favor d’EU i Compromís, l’abstenció del PSPV-PSOE i el vot en contra del PP.\nL’alcalde Roger Cerdà va explicar que “la única solució passa per votar, però no en aquestes circumstàncies. El PSOE va proposar una comissió per a la reforma de la Constitució que permetera la celebració d’un referendum pactat. Per tant, el que caldria haver fet és suspendre l’actual convocatòria, que tots dos governs donaren dues passes enrere i diàleg i democràcia per donar resposta a aquest problema que tenim damunt la taula”.\nMiquel Lorente va afirmar, en referència a la situació en Catalunya, que “aquesta és una qüestió no resolta des de fa 500 anys. No hem sabut fer servir la història”. El portaveu d’EU va assenyalar com a clau del conflicte el recurs d’inconstitucionalitat de l’Estatut de Catalunya que va presentar el PP a l’any 2010. Segons Lorente, “no és just tractar al poble català així. Votar no és delicte”.\nPer la seua banda, Cristina Súñer va dir que “venim de 10 anys d’intents d’acord i de pactes per encaixar Catalunya. Tots han fracassat. L’Estat espanyol no permet el diàleg sobre la Constitució. Aquesta no és una qüestió de dret, sinó política i s’ha de resoldre des del diàleg”.\nFront a aquestes postures, la portaveu del Partit Popular, María José Pla va fer una encesa defensa de la posició del govern central, diguent que “la Constitució diu que Espanya és una unitat indivisible que reconeix la diversitat”. Sobre els promotors del referendum, va dir que mantenen “posicions excloents i separatistes que vulneren la llei” i que “el govern d’Espanya respon amb firmesa i determinació per defendre l’estat de dret”.\nEn altre ordre de coses, el plenari va aprobar l’adhesió al Pla de Salut de la Comunitat Valenciana, la rectificació d’un error d’alineació en el polígon industrial B i una modificació puntual del conveni amb Ecoembes.


El Barranquet: Assemblea extraordinària DIMARTS 12 d’abril de 2016 a les 17’00h\nAssemblea extraordinària DIMARTS 12 d’abril de 2016 a les 17’00h\nEl pròxim DIMARTS 12 d’abril de 2016 a les 17’00h a la sala multiusos del centre educatiu, l'AMPA convoca assemblea extraordinària.\n- Trobades d’escoles en valencià: Enguany al Puig. Diumenge 17 d’abril\na) Torn de muntatge i desmuntatge\nb) Torns de famílies col·laboradores en el taller infantil i juvenil\nc) Distribució de les samarretes\n- Fi de curs 2016. Laboro. Propostes.\n- Torn obert de preguntes i suggerències\nEls coordinadors/es d’aula caldria que hi assistiren per estalviar-se reunions informatives i perquè enriqueixen amb aportacions.\nEn acabar l’assemblea la Junta de l’AMPA es reunirà per parlar d’algunes modificacions i canvi.


Psicoanàlisi comarcal: el Baix Llobregat es radiografia per definir el seu present i futur | El Llobregat\nPsicoanàlisi comarcal: el Baix Llobregat es radiografia per definir el seu present i futur\njueves 07 de julio de 2016, 02:03h\nEl Centre d’Estudis organitza, per primera vegada, un congrés per presentar les conclusions de més d’una cinquantena de taules especialitzades. Més de 200 persones del territori han participat en un procés que, segons Conxita Sánchez, presidenta del CECBLL, ha permès redescobrir el Baix.\nLes potencialitats del territori són excel·lents i en àmbits molt diversos. Econòmicament és comparada amb l’estructura d’Alemanya; compta amb una joia agrícola excepcional amb el Parc Agrari (motor econòmic d’altra banda); des del punt de vista logístic i comunicatiu guanya pes amb l’arribada de grans empreses que aposten per l’eix sud de la zona metropolitana; a nivell turístic millora des del punt de vista més estiuenc, però també amb el turisme de congressos o l’esportiu; i així podríem seguir amb una llista molt àmplia.\nAmb tot, el Baix Llobregat també s’ha caracteritzat per la seva servitud a Barcelona, a més de les seves diferents fisonomies depenent del punt de la comarca on ens trobem. Res a veure té la zona sud amb la zona nord del territori, sense entrar en altres dicotomies tradicionals com el món urbà del rural o les necessitats de la costa front l’interior. Sigui com sigui, la comarca ha estat a punt de desaparèixer amb una nova llei catalana que partia, administrativament, el Baix Llobregat. Una bona part passaria a formar part exclusivament de l’Àrea Metropolitana de Barcelona, mentre que, després, al nord, creix la voluntat de formar part d’un nou ens que els representi o més o millor. La reforma administrativa està absolutament en el calaix, però abans o després algú l’obrirà.\nEn aquest context, el Centre d’Estudis Culturals del Baix Llobregat no ha volgut esperar i ha pres la iniciativa amb la celebració, per primera vegada, del Congrés ‘El Baix Llobregat, a debat’; un procés que durarà pràcticament un any i que té, aquest 8 i 9 de juliol, el seu plat fort amb la celebració del plenari del Congrés.\nSis mesos de debat\nLa celebració del plenari del Congrés arriba a l’equador de tot el procés, que va començar al mes de desembre amb l’organització de diferents taules especialitzades per debatre temàtiques concretes. En total, el CECBLL ha celebrat més d’una cinquantena taules precongressuals -amb la participació d’uns 200 experts i representants d’entitats, institucions o mitjans com El Llobregat- que han recorregut tots els municipis (excepte tres) i que han permès analitzar el punt de partida de l’actual Baix Llobregat: “Estem molt contents, perquè ha estat una experiència interessantíssima amb la que hem redescobert la comarca, les nostres capacitats i les nostres potencialitats”, ha dit l’actual presidenta del Centre d’Estudis, Conxita Sánchez. “Hem creat una dinàmica a partir de les activitats, que, al final, ens ha portat a fer taules per demanda d’algun ajuntament sobre temes com l’ús de les biblioteques o l’accés a la cultura, per exemple”.\nSota el títol ‘El coneixement com a eina d’integració’ partia el primer debat precongressual celebrat, en aquest cas a Castelldefels. A partir d’aquí, infinitat de temes com el diàleg entre cultures, les fires i festes del territori, la persistència de l’agricultura, el paper de la dona a la cultura, l’art, el Canal de la Infanta, els espais naturals i la façana litoral, el riu Llobregat, la cohesió, la recerca i la divulgació, el món literari, teatral, l’economia social, la urbanització, les infraestructures, els mitjans de comunicació –debat que amb l’elaboració d’una enquesta reconeix El Llobregat com la publicació impresa de referència al territori- o les peculiaritats del territori que la fan excepcional són només alguns dels exemples de taules que s’han organitzat al territori fins arribar a la última, protagonitzada per la transició energètica al Baix Llobregat. “Hem pogut descobrir qüestions, reafirmar altres que eren percepcions... Era necessari remirar-nos, repensar-nos i escoltar-nos”, diu Sánchez. “Volem liderar aquest Baix Llobregat amb molta diversitat: som una comarca de comarques, amb molta descentralitat, el que veiem com una fortalesa”.\nÉs una de les grans conclusions que té a veure, d’altra banda, amb l’encaix del Baix Llobregat en el seu entorn metropolità. “Un dels grans descobriments del procés és que el Baix Llobregat no ha de mirar des de sota ni a l’Àrea Metropolitana ni a Barcelona. Els podem mirar als ulls. Hem d’abandonar aquesta percepció d’estar al servei d’ells en funció de les seves necessitats. Ja no som el pati de darrera de ningú. Som també centre”, ha destaca la presidenta del CECBLL a El Llobregat. “Tenir Barcelona al costat és una oportunitat, no una dependència; i formar part de l’AMB és una altra”.\nConfiats de la voluntat política\nUn dels problemes del Baix Llobregat ha estat l’excessiu esperit local per sobre d’aquest comarcal. Al llarg d’aquests sis mesos, els alcaldes del territori han presidit, en general, les taules organitzades com a mostra de suport al Congrés. Cal, però, que aquesta voluntat política doni resposta a les diferents respostes que surtin del document definitiu amb les conclusions de tot l’any de debat. Sánchez es mostra optimista: “Si hi haurà voluntat política. S’està articulant paral·lelament al procés. Tots els alcaldes i alcaldesses han participat, però no només això, sinó que aquests reptes s’estan abordant al Fòrum Municipalista. I això anirà donant els seus fruits”, deia demanant una major cooperació: “Amb aquesta necessitat de temps nous, de noves maneres de governar, el Baix ha de reconèixer aquesta identitat diversa i aquesta comarca ha de situar-se en la superació de les dificultats des de la creació de xarxes i la cooperació; no la competitivitat”.\nDe les més de 50 taules organitzades, els diferents temes es poden englobar en tres grans àmbits de debat. A saber: ‘Identitat, cultura i coneixement’; ‘Compromís, cohesió social i dinamització econòmica’; i ‘Entorn i gestió del territori’.\nEn funció d’aquests tres eixos, el CECBLL ha organitzat tres noves trobades per sintetitzar les principals conclusions, reptes o assignatures pendents. D’aquí sortirà un document que es presenta al plenari del Congrés els dies 8 i 9 de juliol on tothom que vulgui participar podrà esmenar en el marc i sota el mateix esperit obert, participatiu i lliure que ha caracteritzat el precongrés.\nDel plenari sortirà un nou document que podrà rebre comunicacions fins el 15 de setembre. En paral·lel, el 15 de juliol està previst el Fòrum Municipalista d’alcaldes del territori que podran oferir les seves propostes de tal manera que s’afegiran a les conclusions del plenari. Amb tot, la “Carta del Baix Llobregat”, com diu Sánchez, es tancarà a finals del mes d’octubre o principis del mes de novembre després d’un any de debat. Una tasca que passarà per les mans del Comitè Científic del congrés del Baix Llobregat a Debat, format per una cinquantena de persones expertes del territori que garantiran el rigor i la visió interdisciplinària i transversal del congrés. III\nEn Després de sis mesos de debat, el CECBLL recull, provisionalment, aquests primers reptes de futur, que seran revisats i esmenats fins a la publicació definitiva a finals d’octubre de 2016. Per àmbits:\nIII Crear punts de trobada amb persones d’altres cultures.\nIII Major visibilització i empoderament de les dones.\nIII Millorar el diàleg entre el ciutadà i les institucions.\nIII Elaborar un Pla Estratègic del Patrimoni del Baix.\nIII Crear un centre d’interpretació de la indústria i un museu comarcal sobre l’agricultura.\nIII Incentivar el relleu d’artistes.\nIII Crear el Foment de Creació Cultural per protegir els artistes i creadors de la comarca.\nIII Millorar en participació intergeneracional.\nIII Crear un portal comarcal de difusió cultural.\nIII Promoure la innovació educativa de manera transversal.\nIII Fomentar la creació d’una organització que agrupi als docents innovadors del territori.\nIII Promoure una capçalera referent de la comarca a través d’un mitjà de comunicació públicoprivat.\nIII Generació d’ecosistemes d’innovació.\nIII Millorar en mobilitat de persones i mercaderies.\nIII Incentivar la formació professional.\nIII Promoure l’economia social, col·laborativa i solidària, que posa primer a les persones i que es comença a consolidar.\nIII Treballar vers l’equitat en termes de renda i benestar.\nIII Per enfrontar la internacionalització i la millora de la competitivitat, les PIMES han de guanyar dimensió, establir aliances i clústers sectorials i potenciar la seva diversitat productiva.\nIII Aposta pel turisme sostenible i de proximitat.\nIII Veure el Parc Agrari com un motor econòmic.\nIII Apostar per un mercat de treball inclusiu i de qualitat.\nIII Connectar economia i coneixement.\nIII Trencar l’aïllament del sól agrícola, resseguir la connectivitat de la conca fluvial, vincular muntanyes i espais naturals, protegir la façana litoral i el sistema de dunes.\nIII Rebaixar els nivells de salinització del riu, millorar les masses d’aigua, i els cabals de manteniment. Assegurar la biodiversitat. Gestió integrada dels recursos híbrids.\nIII Activar eines de planificació i de gestió del Parc Agrari per situar l’agricultura com a un espai generador de riquesa.\nIII El Parc Rural de Montserrat és esperançadora pel futur de l’agricultura de secà a la zona nord.\nIII Bosc: Confeccionar una estratègia comarcal que fomenti la cooperació de les administracions. Millorar en la producció de biomassa.\nIII Fer eficients les infraestructures; no crear de noves.\nIII Pendents de la construcció del BUS VAO de la B-23, connectar la Diagonal i el Port de Barcelona.\nIII Model urbanístic plurinuclear.\n* Aquestes són algunes de les moltes conclusions provisionals, que es portaran al plenari del Congrés el 8 i 9 de juliol i que es tancarant, finalment, a la tardor.


GUIA DE BOLETS PER A NOIS I NOIES. AMB LA COL·LABORACIÓ DE NÚRIA DURAN I MÒNICA PASCUAL. RAMON PASCUAL. 9788497913966 Llibreria Al·lots\nEl llibre, escrit en primera persona, comença amb una invitació a una relació activa entre l'autor i el destinatari i acaba amb una adreça de contacte per a poder continuar aquest diàleg. Dividit en dues parts, en\nla primera hi ha 12 temes monogràfics que introdueixen als coneixements bàsics del món dels bolets. En\nla segona, la guia pròpiament dita, es descriuen, es comentem i s'il·lustren 34 espècies de bolets. S'acaba\nd'arrodonir aquest recull amb el suggeriment d'algunes activitats, deliciosos versos de bolets de l'amic\nCeldoni Fonoll i unes quantes receptes de cuina de la mà de Núria Duran, per poder compartir alguns plats amb la família i amb els amics. Un llibre singular que farà les delícies del jovent, i, potser, mig d'amagat, de molts dels que ja no són tan joves, però que estan interessats en descobrir nous aspectes d'aquest fascinant


Quiropràctics en Barcelona - Puravida QUIROPRÀCTICA Barcelona\nCom t’ajuda un Quiropràctic?\nDisminuint dolors crònics\nAccelerant la teva recuperació\nMillorant el teu nivell de vida\nAlleujant dolències comuns\nEn Puravida Quiropràctica portem anys ajudant als nostres pacients a millorar la seva salut i la seva qualitat de vida. El nostre centre quiropràctic compta amb els especialistes quiropràctics Kephra Froehlich (especialitzat en salut familiar i pediatria) i Brittany King.\nLa primera visita a un Quiropràctic\nRevisarem el teu historial mèdic i farem un examen neurològic i ortopèdic complet per avaluar la teva salut i detectar lesions.\nDesprés d’aquesta visita, s’iniciaran sessions quiropràctiques específiques\nProgramarem una nova visita on et farem entrega i comentarem la teva informe confidencial amb els resultats obtinguts.\nEt recomanarem una sèrie de consells per millorar la teva salut.\nKephra Froehlich i Brittany King, els teus quiropràctics a Barcelona\nKephra Froehlich juntament amb Brittany King estan al capdavant de l’equip del nostre centre quiropràctic. Kephra doctorat en Quiropràctica per la Universitat de Palmer (Davenport, Iowa), on va fer un postgrau en 2009 en Salut Familiar i Pediatria per la ICPA i Brittany King que es va llicenciar a Barcelona al College of Chiropractic.\nEn l’actualitat, Kephra Froehlich col·labora com a professor i lector al BCC (Barcelona College of Chiropractic), i és membre de l’ Associació Internacional de Pediatria Quiropràctica.\nKephra Froehlich i Brittany King, juntament amb tot l’equip de Puravida Quiropràctica, ofereixen una atenció directa, personal ia mida de cada pacient, treballant dia a dia per oferir un servei professional i de màxim nivell.\nCentre quiropràctic al centre de Barcelona\nEn Puravida desitgem que millors teva salut i per això t’oferim una sessió gratuita perquè coneguis com la quiropràctica et pot beneficiar a tu i a la teva família.


Villa Elasan Bled Eslovènia - Ofertes d'hotels amb els MILLORS DESCOMPTES EN LÍNIA\nMés informació sobre Villa Elasan\nVilla Elasan, ubicat a Bled City Center, Bled, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Villa Elasan, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, servei d'habitacions, transport hotel/aeroport, neteja en sec.\nA més, totes les habitacions ofereixen una gran varietat de comoditats com ara calefacció, balcó/terrassa, ventilador, aparell de televisió LCD/pantalla de plasma, TV satèl•lit/cable per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Descobreixi una encantadora mescla de servei profesional i ampla gama de característiques a Villa Elasan.


30è aniversari: la reunificació alemanya continua inacabada\nEs perpetuen les desigualtat socials, de gènere, polítiques i demogràfiques\n5 min. Berlín 03/10/2020 00:05\n651x366 Imatge d'un tros del que era el mur de Berlín, que dividia la capital alemanya Imatge d'un tros del que era el mur de Berlín, que dividia la capital alemanya\nAlemanya celebra aquest dissabte els trenta anys de la seva reunificació. El Mur de Berlín va començar a caure el 9 de novembre del 1989 i el 3 d’octubre del 1990 l’Alemanya Democràtica, la de l’Est, es va adherir a l’Alemanya Federal, la de l’Oest. En els discursos oficials d’aquest aniversari s’ha homenatjat el coratge i l’empenta dels alemanys orientals per provocar el canvi democràtic. Des de l’oposició d’esquerres s’ha criticat el procés de privatització desencadenat després de la caiguda del Mur i es demana una equiparació de salaris i de condicions de vida entre l’Est i l’Oest.\nDesigualtat econòmica i de gènere\nEls salaris són un 14% inferiors a l’Est respecte a l’Oest. A nivell d’atur, l’any passat es va arribar a un rècord de mínims, amb un 6,4% a les regions de l’Est i un 4,7% a l’Oest. A l’Oest hi ha més habitatges de propietat (45%) que a l’Est (31%), on es viu més de lloguer. Les ciutats s’han anat assimilant amb cadenes de supermercats, de roba i drogueries idèntiques, i estacions de tren tallades pel mateix patró.\nSegons un estudi sobre desigualtats de gènere a l’Alemanya de l’Oest se segueix un model de rols tradicional, amb l’home treballador i la dona a casa o amb feines no essencials per a l’economia familiar. “A l’Alemanya de l’Est va haver-hi una modernització de la societat amb un sistema de gènere més igualitari degut al comunisme -explica la consultora política Mara Kuhl, autora de l’estudi-. Amb la reunificació hem observat que hi ha hagut un impuls molt fort a l’Est per adaptar-se a aquest model més conservador, en part com a reacció a les estructures amb què havia crescut”. A l’Est la diferència de salaris entre dones i homes és de gairebé el 7% mentre que a l’Oest és del 21%.\nLes elits de l’Oest controlen el país\nDomina la sensació que la reunificació es va fer amb les elits de l’Oest, que van desplaçar les de l’Est, perquè la reunificació es va viure com una connexió a l’Oest i no pas com una fusió de les dues parts. Ara l’1,4% de les posicions de lideratge les ocupa algú de l’Est. En l’informe anual del govern alemany sobre la reunificació alemanya s’apunta que trenta anys després de la reunificació “hi ha una discriminació estructural de l’Est” i es posa com a exemple que pràcticament tots els catedràtics de les universitats són de l’oest del país. A principis dels noranta es van expulsar professionals de l’Est de les universitats, dels quadres directius de les fàbriques i empreses i d’organitzacions polítiques perquè passessin a ser substituïts per personal occidental.\nIdentitats: de l’Est, de l’Oest o alemanys?\nTrenta anys després de la reunificació s’han fet diversos estudis i anàlisis per esbrinar si encara pesa el fet de ser de l’Est o de l’Oest o si s’ha aconseguit que la població se senti en la primera línia alemanya. Segons un estudi de la Fundació Körber, a l’Oest el 76% se senten alemanys i el 8% alemanys occidentals, mentre que a l’Est el 22% se senten de l’Est i el 65% alemanys. Unes dades que confirmen la tesi de la sociòloga Naika Foroutan, que ha observat que la identitat Est-Oest predomina a les antigues regions de l’Est, les anomenades noves regions federals. Destaca també que encara hi ha una connotació negativa envers l’alemany de l’Est: “La pregunta identitària sobre Est-Oest segueix carregada de la connotació politicohistòrica, mentre que la referència a regions en termes de nord-sud no”.\nL’extrema dreta guanya més pes a l’Est?\nUn dels estereotips negatius que s’atribueixen als de l’Est és el de l’extrema dreta. Un dels motius principals ha sigut l’auge a les eleccions locals i regionals del partit ultradretà Alternativa per a Alemanya (AfD), però també el sorgiment del moviment ciutadà antiislamista Pegida -reforçat per l’onada migratòria del 2015- i les seqüeles de la cèl·lula terrorista d’extrema dreta NSU, que té l’origen a la regió oriental de Turíngia. Ara bé, els últims mesos s’han repetit notícies de casos de simpatitzants amb l’extrema dreta als cossos militars i policials de l’oest del país. S’han convocat també manifestacions de caràcter ultradretà a l’est de Berlín i al sud-oest del país, a la frontera amb Suïssa i Àustria.\nL’Est, una població més envellida\nAlemanya necessita mà d’obra qualificada, es pot llegir sovint als titulars. Especialment a l’Est, on la població està envellint, tant per la forta emigració cap a altres zones els últims trenta anys com perquè en la piràmide generacional domina el sector més gran. La regió de Saxònia-Anhalt pateix una forta despoblació i diversos alcaldes conservadors s’han posicionat obertament a favor de l’acollida de més migrants per poder resoldre aquest problema demogràfic i econòmic.\nLa generació postreunificació\nEls que ara tenen trenta anys no van viure a l’Alemanya dividida, però han crescut amb els estereotips i la història: són els anomenats nens de després del gir ( Nachwendekinder en alemany). La Fundació Körber ha fet un projecte amb ells sobre dentitats. Mareike Herz, de l’Est, diu que sempre li pengen l’etiqueta d’ ossi (de l’Est) i que troba “necessari créixer amb aquesta consciència”, si bé no la viu “com a pròpia” perquè no va viure al país dividit. Raik Unger, de l’Oest, es considera sobretot alemany del nord i desitja que entre els alemanys hi hagi més empatia: “Estem en una fase de transformació per no haver d’utilitzar ja mai més aquestes dues categories, però calculo que encara falten dues generacions”.


Curso de preparación subalternos de la Generalitat - Academia Tarragona Aula Magna\nConvocadas 313 plazas!!!!!\nConvocatoria de plazas -DOGC\nL'Acord GOV/156/2018, de 20 de desembre, del Govern de la Generalitat de Catalunya, pel qual s'aprova l'oferta d'ocupació pública parcial per a l'estabilització i consolidació de l'ocupació temporal del personal al servei de l'Administració de la Generalitat de Catalunya per al 2017, publicat en el DOGC núm. 7775, de 27 de desembre, incorpora places de l'agrupació professional de funcionaris del cos subaltern d'administració de la Generalitat de Catalunya. En concret, preveu 312 places d'accés general que són les que ara es convoquen, i 86 reservades per a persones amb discapacitat intel·lectual, que seran objecte d'una convocatòria reservada posterior.\nEl punt 3 d'aquest Acord preveu que els processos selectius d'accés als cossos i escales de personal funcionari que es duguin a terme, es convocaran pel sistema de concurs oposició i que la valoració dels mèrits de la fase de concurs significarà el 40 per cent de la puntuació màxima assolible en el conjunt del concurs oposició. En aquesta fase es valorarà, exclusivament i en la proporció que determini la convocatòria, els serveis prestats en el mateix cos i/o escala objecte de convocatòria i el nivell de competències en matèria de tecnologies de la informació i la comunicació, acreditades mitjançant el certificat ACTIC o equivalent. Així mateix, es valoraran els serveis prestats en cossos o escales d'altres administracions amb funcions homologables en el seu contingut tècnic i funcional als cossos o escales objecte de convocatòria.\nLa disposició transitòria segona del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, possibilita la participació del personal laboral fix en els processos selectius de promoció interna convocats pel sistema de concurs oposició, de manera independent o conjunta amb els processos selectius de lliure concurrència, en aquells cossos i escales als quals figurin adscrits les funcions o els llocs que exerceixi, sempre que tingui la titulació necessària i compleixi la resta de requisits exigits, i a aquests efectes es valoren com a mèrit els serveis efectius prestats com a personal laboral fix i les proves selectives superades per accedir a aquesta condició.\nAtès el que disposen la Llei 39/2015, d'1 d'octubre, del procediment administratiu comú de les administracions públiques, la Llei 40/2015, d'1 d'octubre, de règim jurídic del sector públic, i la Resolució PDA/360/2019, de 14 de febrer, de delegació de competències, i altra normativa d'aplicació;\nD'acord amb les competències que m'atribueix la normativa vigent,\n—Convocar el procés de selecció per proveir 312 places de l'agrupació professional de funcionaris del cos subaltern d'administració de la Generalitat de Catalunya, que es corresponen a les places indicades en l'Acord GOV/156/2018, de 20 de desembre, de conformitat amb el contingut de les bases específiques que consten en l'annex 1 i següents, i de les bases generals, publicades per mitjà de la Resolució GAP/1644/2007, de 28 de maig, de la directora general de Funció Pública (DOGC núm. 4898, de 6.6.2007; correcció d'errades al DOGC núm. 4912, de 26.6.2007), modificades per mitjà de la Resolució GAP/2765/2007, de 10 de setembre (DOGC núm. 4970, de 18.9.2007), en tot allò que no s'oposi a les bases específiques.\nContra aquesta Resolució, que exhaureix la via administrativa, les persones interessades poden interposar potestativament un recurs de reposició davant la directora general de Funció Pública en el termini d'un mes comptat a partir de l'endemà de la publicació en el Diari Oficial de la Generalitat de Catalunya (DOGC), d'acord amb la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos comptats a partir de l'endemà de la publicació en el DOGC, de conformitat amb la Llei 29/1998, de 13 de juliol, reguladora de la jurisdicció contenciosa administrativa, sens perjudici que puguin interposar qualsevol altre recurs que considerin convenient per a la defensa dels seus interessos.\nP. d. (Resolució PDA/360/2019, de 14 de febrer, DOGC núm. 7814, de 20.2.2019)\n1.1 Descripció de les places i torns.\nEs convoca el procés de selecció pel torn de lliure accés per proveir 312 places de l'agrupació professional de funcionaris del cos subaltern d'administració de la Generalitat de Catalunya, de les quals 24 es reserven per als aspirants que tinguin reconeguda la condició legal de persona amb discapacitat.\nAixí mateix, s'habilita un torn de promoció interna per al personal laboral fix de la Generalitat de Catalunya del grup E, categoria subaltern/a, que, en la data d'entrada en vigor del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic (13.5.2007), segons la relació de llocs de treball, estigués desenvolupant funcions o llocs classificats com a propis del personal funcionari, sempre que reuneixi els requisits exigits, de conformitat amb la disposició transitòria segona del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.\n1.2 Funcions i perfil professional.\nLes funcions que corresponen a l'agrupació professional de funcionaris del cos subaltern d'administració de la Generalitat de Catalunya, són les que estableix la disposició addicional desena del Decret legislatiu 1/1997, de 31 d'octubre.\nAquestes funcions, així com una descripció orientativa de les tasques que s'han de desenvolupar, consten en l'annex 2.\nEl perfil de competències professionals de l'agrupació professional de funcionaris del cos subaltern d'administració de la Generalitat de Catalunya, és el que consta en l'annex 3.\nEl temari sobre el qual versen les proves d'aquest procés de selecció és l'aprovat per la Resolució PDA/1395/2019, de 21 de maig, per la qual s'aprova el temari de les proves selectives per a l'accés a l'agrupació professional de funcionaris del cos subaltern d'administració de la Generalitat de Catalunya (DOGC núm. 7882, de data 24.05.2019).\nA més dels requisits i les condicions de caràcter general que es preveuen en el punt 2 de les bases generals i en la normativa de funció pública d'aplicació general, s'han de complir els requisits següents:\n2.2 Llengua catalana.\nConeixements de llengua catalana de nivell intermedi (B2) o superior, de conformitat amb el que estableix el Decret 152/2001, de 29 de maig, sobre avaluació i certificació de coneixements de català, modificat pel Decret 3/2014, de 7 de gener, i el Decret 161/2002, d'11 de juny, sobre l'acreditació del coneixement del català i l'aranès en els processos de selecció de personal i de provisió de llocs de treball de les administracions públiques de Catalunya.\n2.3 Llengua castellana.\nLes persones aspirants que no tinguin la nacionalitat espanyola han d'acreditar els coneixements de llengua castellana de nivell intermedi (B2) o superior.\nLes sol·licituds s'han de tramitar en el termini de 20 dies hàbils a comptar de l'endemà de la publicació d'aquesta convocatòria en el DOGC, de conformitat amb l'annex 4, en consonància amb el que preveuen la Llei 39/2015, d'1 d'octubre, del procediment administratiu comú de les administracions públiques, la Llei 29/2010, del 3 d'agost, de l'ús dels mitjans electrònics al sector públic de Catalunya, i la resta de normativa vigent.\nAmb la sol·licitud, les persones aspirants donen el consentiment al tractament de les seves dades de caràcter personal necessàries per prendre part en la convocatòria i per a la resta de la tramitació del procés de selecció, d'acord amb la normativa vigent, així com perquè l'òrgan convocant i el Tribunal Qualificador facin les comprovacions i les acreditacions d'ofici, de manera que no hagin de presentar cap documentació, llevat que manifestin el contrari en la sol·licitud d'admissió del procés de selecció.\nLes dades personals dels aspirants s'incorporaran al fitxer “Convocatòries de selecció de personal”, segons les especificacions següents:\nIdentificació del tractament: convocatòries de selecció de personal.\nFinalitat: gestionar els processos de selecció de personal funcionari de la Generalitat de Catalunya i elaborar estudis i informes de gènere.\nConservació de les dades: les dades es mantenen en el sistema indefinidament, llevat que la persona interessada en sol·liciti la supressió.\nLegitimació: missió en interès públic o exercici de poders públics.\nDestinataris: no se cedeixen dades a tercers ni es fan transferències internacionals de dades, tret que hi hagi una obligació legal.\nDrets de les persones interessades: podeu exercir els drets d'accés, rectificació, supressió, oposició al tractament i sol·licitud de limitació de les dades davant el responsable del tractament, mitjançant dels formularis d'exercici de drets que trobareu a politiquesdigitals.gencat.cat, a l'apartat Drets de les persones interessades. També podeu presentar una reclamació davant de l'Autoritat Catalana de Protecció de Dades a www.apdcat.cat.\nAixí mateix, amb la sol·licitud, les persones aspirants declaren responsablement que no estan incloses en cap dels supòsits d'incompatibilitat que determina la legislació vigent, o bé que sol·licitaran l'autorització de compatibilitat o que exerciran l'opció que preveu l'article 10 de la Llei 21/1987, de 26 de novembre, d'incompatibilitats del personal al servei de l'Administració de la Generalitat, en el cas que siguin nomenades.\nLes persones aspirants també declaren responsablement amb la sol·licitud que tenen la capacitat funcional per acomplir les tasques del cos convocat, i que no estan separades del servei de cap Administració pública ni inhabilitades per ocupar càrrecs i funcions públiques.\n—4 Participació de persones amb discapacitat.\n4.1 Les persones amb la condició legal de discapacitat, amb un grau igual o superior al 33%, tenen dret a l'exempció del pagament de la taxa, a participar per la via de reserva i a l'adaptació de les proves i del lloc de treball adjudicat, amb les condicions que estableix el Decret 66/1999, de 9 de març, sobre l'accés a la funció pública de les persones amb discapacitat i dels equips de valoració multiprofessional, i les que s'especifiquen en aquesta base.\nPer accedir a les places per la via de reserva i per obtenir l'adaptació de les proves i/o del lloc de treball, cal disposar d'un dictamen favorable dels equips de valoració multiprofessional de la Direcció General de l'Autonomia Personal i la Discapacitat del Departament de Treball, Afers Socials i Famílies o de l'òrgan que exerceixi aquesta funció (o òrgan competent equivalent de la resta de comunitats autònomes), emès en ocasió d'aquesta convocatòria, que declari que la persona aspirant compleix les condicions per exercir les funcions de les places convocades, i que informi sobre les adaptacions necessàries per realitzar les proves i sobre la necessitat d'adaptar el lloc de treball.\nLa manca de dictamen per causa imputable a la persona aspirant comporta l'exclusió del procés de selecció.\n4.2 Les persones aspirants poden autoritzar l'Oficina de Selecció de Personal a sol·licitar, en nom seu, l'emissió d'aquest dictamen marcant la casella corresponent de la sol·licitud d'admissió en el procés de selecció. La Direcció General de l'Autonomia Personal i la Discapacitat del Departament de Treball, Afers Socials i Famílies, o l'òrgan competent corresponent, ha de lliurar una còpia del dictamen a l'Oficina de Selecció de Personal i una altra a la persona aspirant, la qual cosa l'eximeix de presentar-lo documentalment.\nQuan les dades de la persona aspirant no constin en la Direcció General de l'Autonomia Personal i la Discapacitat del Departament de Treball, Afers Socials i Famílies, o l'òrgan corresponent, o bé quan la persona aspirant no autoritzi expressament a l'Oficina de Selecció de Personal per sol·licitar-les, la persona aspirant ha de sol·licitar el dictamen i lliurar l'original o una còpia d'aquesta sol·licitud a l'Oficina de Selecció de Personal en el termini de presentació de sol·licituds de participació en el procés de selecció.\nComponen el Tribunal Qualificador d'aquest procés de selecció les persones següents:\nPresidenta: M. Rosa Martí Estrada\nPresidenta suplent: M. Rosario Alonso Vicente\nSecretària: Maria Teresa Catalán Nebot\nSecretari suplent: Carlos Silla Solórzano\nLourdes Ginés Santolaria\nGlòria Moreno de Miguel\nAriadna Mercado Babot\nLaura Veciana Martínez\nMarc Serra Serrats\nMaria Àngels Sampedro Castro\nImmaculada Amargós Torruella\nLaura Iriberri Díaz\nRosa Maria Sans Margenet\nAixí mateix, formen part del Tribunal com a titular i suplent, respectivament, en qualitat d'assessores en matèria de normalització lingüística, amb veu però sense vot, les persones següents:\nM. Teresa Sucarrats Pous.\nMarta Rovira Romà\n5.2 El Tribunal Qualificador pot acordar, si ho creu convenient, la incorporació d'assessors especialistes, amb veu però sense vot, perquè col·laborin, amb la seva especialització tècnica, en la realització i el desenvolupament d'una o de diverses proves.\n5.3 D'acord amb el que determina l'article 13.1 de la Llei 26/2010, del 3 d'agost, de règim jurídic i de procediment de les administracions públiques de Catalunya, en cas d'absència, els membres del Tribunal poden ser substituïts per qualsevol dels suplents en funció de la seva disponibilitat.\n5.4 Una vegada finalitzat el procés, el Tribunal Qualificador emetrà un informe adreçat a la directora general de Funció Pública en relació amb el procés de selecció, en què quedin reflectides les observacions i valoracions que estimi necessàries per a la millora dels processos selectius.\n5.5 Les persones que formin part del Tribunal tenen dret a percebre les assistències previstes en el Decret 138/2008, de 8 de juliol, d'indemnitzacions per raó del servei.\n5.6 S'autoritza el Tribunal Qualificador, quan calgui agilitzar la resolució del procés de selecció, i així es justifiqui, a actuar en sessions de matí i tarda, d'acord amb el que preveu l'article 25.3.b) del Decret 138/2008, de 8 de juliol.\n6.2 Lloc de celebració de les proves.\nSi el nombre de sol·licituds per fer la primera prova a les localitats de Girona, Tarragona o Lleida supera les 70 sol·licituds de persones admeses definitivament, la prova es realitzarà en la localitat corresponent. En el cas que no se superi aquest nombre, les persones seran convocades a fer la prova a Barcelona.\nLa resolució per la qual es fa pública la llista definitiva de persones aspirants admeses i excloses establirà el lloc, el dia i l'hora de realització dels exercicis de la primera prova.\n6.3 Crida a les proves.\nLes persones aspirants seran convocades per a cada prova o exercici en crida única i quedaran excloses de l'oposició les que no hi compareguin. En el cas de crida a proves individuals per a cada persona aspirant, la crida serà única per a cadascuna en la data, l'hora i el lloc establerts.\nLes aspirants embarassades, a les quals els coincideixi la data de realització de la prova amb la data del part o els dies immediatament anteriors o posteriors, de tal manera que els impedeixi assistir a la prova el dia de celebració acordat, poden sol·licitar al Tribunal Qualificador l'ajornament de la prova en el termini dels tres dies hàbils següents al naixement, per a la qual cosa han de presentar el justificant mèdic corresponent. El Tribunal Qualificador fixarà la data de realització de la prova ajornada de manera que aquest ajornament no menyscabi els drets de les altres persones aspirants. En tot cas, la prova s'ha de celebrar abans de la publicació de les qualificacions de la fase d'oposició.\n6.4 Incidències en les proves\nL'òrgan convocant, per si mateix o a proposta de la presidenta del Tribunal Qualificador, pot requerir, als efectes escaients, l'acreditació dels aspectes necessaris quan cregui que les persones participants han pogut incórrer en inexactituds o falsedats, les quals poden ser excloses de la convocatòria en qualsevol moment. En tot cas, s'han de posar en coneixement de les autoritats competents les inexactituds o falsedats comprovades, a l'efecte pertinent.\nEl Tribunal Qualificador pot proposar a l'òrgan convocant l'exclusió del procés selectiu de qualsevol participant que tingui alguna conducta contrària a la bona fe o orientada a desvirtuar els principis d'igualtat i equitat o altres comportaments que alterin el desenvolupament normal de qualsevol de les fases establertes en la convocatòria.\nAixí mateix, en qualsevol moment el Tribunal Qualificador i l'Oficina de Selecció de Personal de la Direcció General de la Funció Pública pot requerir a les persones participants l'acreditació de la seva identitat personal mitjançant la presentació de qualsevol document oficial identificatiu.\n—7 Desenvolupament del procés de selecció\n7.1 Procediment de selecció.\n7.2 Fase d'oposició.\n7.2.1 Primera prova.\na) Primer exercici: test de coneixements generals.\na. 1. Torn lliure:\nAquest exercici consisteix a respondre un qüestionari de 30 preguntes tipus test, més 4 de reserva, amb quatre respostes alternatives, de les quals només una és correcta.\nL'exercici esmentat versarà sobre el temari a què fa referència l'apartat 1.3 d'aquestes bases.\nEl temps per dur a terme aquest exercici és de 45 minuts.\na.2. Torn de promoció interna per al personal laboral fix:\nAquest exercici consisteix a respondre un qüestionari de 21 preguntes tipus test, més 3 de reserva, amb quatre respostes alternatives, de les quals només una és correcta.\nL'exercici esmentat versarà sobre el temari a què fa referència l'apartat 1.3 d'aquestes bases, excepte els temes 7, 9 i 10.\nEl temps per dur a terme aquest exercici és de 30 minuts.\na.3. Per ambdós torns:\nLa qualificació de l'exercici és de 0 a 30 punts. La puntuació mínima per superar-lo és de 15 punts.\nEn el supòsit que hi hagi més de 1.560 aspirants amb una puntuació igual o superior a 15 punts, la puntuació mínima per superar l'exercici i, per tant, per ser declarat apte/a, és l'obtinguda per la persona aspirant situada per ordre de puntuació en la posició 1.560, la puntuació de la qual constituirà la nota de tall (cinc per plaça convocada). En cas d'empat en la nota de tall, el nombre de persones aspirants aptes d'aquest exercici podrà ser superior a 1.560 en el nombre de persones empatades, en tant que superen l'exercici les persones que obtenen aquesta nota de tall.\nLes preguntes sense resposta o amb més d'una resposta no es tenen en compte. Per a cada resposta errònia es descompta una quarta part del valor d'una resposta encertada. Per calcular la puntuació del primer exercici s'aplica la fórmula següent:\nP = puntuació màxima de l'exercici\nEn cas que el Tribunal Qualificador acordi l'anul·lació d'alguna pregunta per incorrecció en el plantejament, incorrecció de totes les respostes plantejades o correcció de més d'una, s'inclourà, a l'efecte del càlcul de la qualificació resultant, la primera de les preguntes de reserva, i així successivament.\nDe caràcter obligatori i eliminatori per a tots els torns.\nAquest exercici consisteix a resoldre un supòsit pràctic que pot incloure diferents situacions professionals sobre els coneixements requerits i relacionats amb les funcions i competències professionals de l'agrupació professional.\nPer a la valoració d'aquest exercici, el Tribunal Qualificador tindrà en compte els coneixements acreditats i la capacitat i les aptituds per aplicar-los a situacions de la pràctica professional, així com la comprensió de les situacions i instruccions i la seva resolució.\nEl temps per realitzar aquest exercici és de dues hores.\nLa qualificació d'aquest exercici és de 0 a 55 punts. La puntuació mínima per superar-lo és de 27,50 punts.\nEl Tribunal Qualificador no corregirà el tercer exercici de les persones aspirants que no hagin superat el segon exercici.\nDe caràcter obligatori i no eliminatori per a tots els torns.\nAquest exercici consisteix a respondre un qüestionari sobre les competències professionals del perfil professional de l'agrupació professional de funcionaris del cos subaltern, que consta en l'annex 3, mitjançant el plantejament de situacions laborals que avaluïn, en tot cas de manera positiva, la resposta escollida. El qüestionari constarà de preguntes amb respostes alternatives el valor de les quals varia segons el grau d'aproximació al perfil.\nPer valorar aquest exercici, el Tribunal tindrà en compte les conductes laborals manifestades en les respostes per a cadascuna de les competències professionals descrites en l'annex 3.\nLa qualificació de l'exercici és de 0 a 15 punts. Es valorarà cadascuna de les sis competències amb una puntuació màxima de 2,50 punts.\nEl temps per dur a terme el qüestionari és d'una hora.\nd) Superació de la primera prova.\nLa puntuació de la primera prova es determinarà sumant les puntuacions obtingudes en tots els exercicis.\n7.2.2 Segona prova.\n7.2.2.1 Primer exercici: coneixements de llengua catalana.\nAquest exercici consisteix a realitzar, davant del Tribunal Qualificador i, si escau, dels assessors especialistes designats, una prova que consta de dues parts.\nPrimera part: s'hi avaluaran els coneixements pràctics de llengua catalana per mitjà de la redacció d'una carta formal d'un mínim de 100 paraules, la redacció d'una nota de 50 paraules, com a mínim, i la realització d'exercicis de gramàtica i lèxic sobre aspectes lingüístics relacionats amb les funcions i/o activitats dels llocs convocats.\nSegona part: s'hi avaluarà l'expressió oral per mitjà de la lectura en veu alta d'un text i d'una conversa guiada.\nEl temps per a la realització d'aquest exercici no pot ser superior a 1 hora per a la primera part i 10 minuts per a la segona.\nPer ser declarat apte/a en aquest exercici s'ha d'obtenir una puntuació total mínima del 70%, de conformitat amb el Decret 152/2001, de 29 de maig, sobre avaluació i coneixement del català, modificat pel Decret 3/2014, de 7 de gener.\n7.2.2.2 Segon exercici: coneixements de llengua castellana.\nPer tal d'acreditar els coneixements de llengua castellana que estableix la base 2.3, les persones aspirants han de realitzar un exercici, que consisteix en una redacció de 150 paraules, com a mínim, i a mantenir una conversa amb membres del Tribunal i, si escau, amb els assessors especialistes que aquest designi. Aquest exercici serà avaluat pel Tribunal.\n7.2.2.3 Exempció dels exercicis de la segona prova\nEstan exemptes de realitzar l'exercici de coneixements de llengua catalana les persones aspirants que acreditin estar en possessió del certificat de nivell intermedi de català (B2) o superior de la Direcció General de Política Lingüística, o un dels títols, diplomes i certificats equivalents establerts per l'Ordre VCP/491/2009, de 12 de novembre, modificada per l'Ordre VCP/233/2010, de 12 d'abril, per la qual es refonen i s'actualitzen els títols, diplomes i certificats equivalents als certificats de coneixements de català de la Secretaria de Política Lingüística.\nEstan exemptes de realitzar l'exercici de coneixements de llengua castellana les persones aspirants no nacionals de l'Estat espanyol que presentin, de conformitat amb el punt 5.4 de les bases generals, un dels documents següents:\na) Certificat d'haver cursat la primària i la secundària a l'Estat espanyol.\nb) Diploma d'espanyol com a llengua estrangera (DELE) de nivell B2 que estableix el Reial decret 1137/2002, de 31 d'octubre, modificat pel Reial decret 264/2008, de 22 de febrer.\n7.2.2.4 Publicació de les llistes de persones aspirants que han de realitzar els exercicis de coneixements de llengua catalana i, si escau, de llengua castellana\nEl Tribunal Qualificador farà públiques les llistes provisionals de persones aspirants que han de realitzar l'exercici de coneixements de llengua catalana i, si escau, de llengua castellana juntament amb les qualificacions del segon exercici de la primera prova (supòsit pràctic). Aquestes llistes s'elaboren a partir de les dades sobre acreditacions de coneixements de llengua catalana i de llengua castellana que consten tant en la base de dades de convocatòries de selecció de personal com en el Registre general de personal.\nLes persones aspirants que constin en aquestes llistes disposen d'un termini de 10 dies hàbils, a partir de l'endemà de la publicació, per esmenar els defectes i/o presentar la documentació acreditativa dels coneixements de llengua requerits.\nEl Tribunal Qualificador farà públiques les llistes definitives de persones aspirants que han de realitzar els exercicis de coneixements de llengua catalana i, si escau, de llengua castellana, al mateix temps que les qualificacions del tercer exercici de la primera prova (test de competències professionals).\n7.3 Fase de concurs.\nEn la fase de concurs, que té una puntuació màxima de 66,66 punts, es valoren els mèrits que s'indiquen a continuació que s'hagin assolit fins a la data de finalització del termini de presentació de sol·licituds, llevat del mèrit de competències en tecnologies de la informació i la comunicació (ACTIC), el termini del qual finalitza un cop transcorregut un mes a partir de l'endemà de la realització de la primera prova.\n7.3.1 Mèrits que es valoren.\na) Serveis prestats a l'administració pública:\nPer al torn de lliure accés: es valoren els serveis prestats únicament a l'administració pública en cossos de l'agrupació professional de funcionaris (anterior grup E) o categories laborals assimilables o equivalents del grup E, en què s'hagin desenvolupat funcions pròpies de l'agrupació professional de funcionaris del cos subaltern d'administració de la Generalitat de Catalunya, a raó de 0,30 punts per mes treballat, fins a un màxim de 53,33 punts.\nPer al torn de promoció interna habilitat per al personal laboral fix de la categoria subaltern de la Generalitat de Catalunya (grup E), es valoren els serveis prestats en aquesta categoria de subaltern de la Generalitat de Catalunya, a raó de 0,26 punts per mes treballat, fins a un màxim de 47,33 punts.\nb) Competències en tecnologies de la informació i la comunicació (ACTIC):\nEs valoren els certificats d'acreditació de competències en tecnologies de la informació i la comunicació establerts pel Decret 89/2009, de 9 de juny, pel qual es regula l'acreditació de competències en tecnologies de la informació i la comunicació (ACTIC), i l'Ordre PRE/18/2016, de 8 de febrer, per la qual es revisen i s'actualitzen els continguts de les competències digitals detallats en l'annex 2 de l'esmentat Decret, i els certificats declarats equivalents, fins a un màxim de 13,33 punts, d'acord amb el barem següent:\n–Certificat bàsic: 10 punts.\n–Certificat mitjà: 12 punts.\n–Certificat avançat: 13,33 punts.\nEn cas que es disposi de més d'un certificat, es valorarà únicament el de nivell més alt.\nc) Proves superades per assolir la condició de personal laboral fix:\nPer al personal laboral fix previst en la base 1.1, es valoren les proves superades per accedir a la condició de personal laboral fix de la categoria laboral abans esmentada en funció de la puntuació global obtinguda fins a un màxim de 6 punts, d'acord amb la fórmula següent:\nV = -------- x 6\nV = Valoració\nP = Qualificació global obtinguda en les proves superades\nQ = Qualificació màxima assolible\n7.3.2 Acreditació dels mèrits.\nEls mèrits s'al·legaran i/o s'acreditaran en el termini de deu dies hàbils a comptar de l'endemà de la publicació de les qualificacions del tercer exercici de la primera prova (test de competències professionals), d'acord amb el que s'especifica en els apartats següents:\na) Serveis prestats que constin en el Registre general de personal de la Generalitat de Catalunya: la comprovació es farà d'ofici.\nAmb caràcter general, les persones aspirants que presten servei a l'Administració de la Generalitat de Catalunya poden consultar les seves dades en qualsevol moment mitjançant el portal d'empleat ATRI. En cas de discrepància amb les dades que hi consten, s'hauran d'adreçar a l'òrgan competent en matèria de personal del departament corresponent i sol·licitar-ne la modificació, abans que finalitzi el termini de presentació dels mèrits.\nb) Serveis prestats en altres administracions que no constin en el Registre general de personal de la Generalitat: en el termini d'al·legació dels mèrits, les persones aspirants han de presentar a l'Oficina de Selecció de Personal el certificat de serveis corresponent emès, a sol·licitud de la persona interessada, per l'òrgan competent en matèria de personal, o l'òrgan en què delegui. El certificat ha de tenir el contingut mínim que preveu la base general 9.4.1.b), de conformitat amb el model que consta en l'apartat de Funció Pública a la pàgina web del Departament de Polítiques Digitals i Administració Pública, (politiquesdigitals.gencat.cat/convocatories).\nc) Competències en tecnologies de la informació i la comunicació (ACTIC): la comprovació de l'ACTIC es farà d'ofici. Pel que fa a les equivalències a l'ACTIC per exemple, el certificat de competència digital de l'educació de persones adultes (COMPETIC), el certificat de l'assignatura Competències TIC de la Universitat Oberta de Catalunya (UOC) o el certificat del projecte Competències digitals en l'FP de la UOC, llevat que constin en el Registre General de Personal, cal que les persones aspirants presentin a l'Oficina de Selecció de Personal el certificat corresponent en el termini de presentació dels mèrits.\nd) Acreditació de la qualificació final obtinguda en les proves selectives per accedir a la condició de personal laboral fix: es realitza d'ofici.\n7.3.3 Publicació de la valoració provisional dels mèrits\nLes persones aspirants disposaran d'un termini de deu dies hàbils comptats a partir de l'endemà de la publicació de la valoració provisional dels mèrits per presentar davant el Tribunal Qualificador les al·legacions i la documentació acreditativa que considerin oportunes.\nEn qualsevol cas, el Tribunal Qualificador podrà sol·licitar als aspirants o a l'òrgan competent la informació necessària. L'òrgan competent expedirà, amb aquest efecte, els certificats que corresponguin.\n7.4 Publicació de la valoració definitiva dels mèrits i proposta de nomenament.\nUn cop analitzades les al·legacions presentades a la valoració provisional dels mèrits, el Tribunal Qualificador publicarà la valoració definitiva dels mèrits, juntament amb les puntuacions de les fases d'oposició i concurs oposició, i la proposta de nomenament corresponent.\n—8 Resolució d'empats\nEn cas d'empat en la puntuació final, l'ordre s'establirà a favor de la persona aspirant que hagi obtingut la puntuació més alta en la fase d'oposició. Si persisteix l'empat, s'aplicaran els criteris de desempat següents:\nEn primer lloc, la persona aspirant que hagi obtingut la puntuació més alta en el segon exercici de la primera prova (supòsit pràctic).\nEn segon lloc, la persona aspirant que hagi obtingut la puntuació més alta en el primer exercici de la primera prova (test sobre coneixements generals).\nEn tercer lloc, i pel mateix ordre, la persona aspirant que hagi obtingut la puntuació més alta en els mèrits de l'apartat 7.3.1.\nEn quart lloc, si encara persistís l'empat, el Tribunal Qualificador farà, a les persones aspirants que hagin empatat, una prova relacionada amb les funcions i tasques que han de dur a terme els funcionaris de l'agrupació professional de funcionaris del cos subaltern d'administració de la Generalitat de Catalunya.\nJuntament amb la proposta de nomenament, es farà pública la relació de persones aspirants de les quals no s'hagi pogut comprovar d'ofici en els registres corresponents els requisits per participar en el procés de selecció.\nAquests aspirants disposaran de 20 dies hàbils a comptar de la data de publicació de la proposta de nomenament per presentar la fotocòpia confrontada de la documentació requerida i, si escau, el dictamen corresponent.\nLes persones aspirants proposades que no presentin la documentació requerida i les que no compleixin les condicions i els requisits exigits no podran ser nomenades funcionàries i totes les seves actuacions quedaran anul·lades.\n10.1 Aspectes generals.\nLa directora general de Funció Pública convocarà les persones que han estat proposades per al nomenament a l'acte públic d'adjudicació de places i farà pública la relació de places que s'ofereixen per tal que l'assignació de llocs de treball s'efectuï segons l'ordre de puntuació obtingut en el procés de selecció.\nL'assignació de les places té caràcter definitiu, llevat d'aquelles que no hagin estat objecte de concurs general de mèrits i capacitats previ, les quals s'assignaran amb caràcter provisional.\nUn cop assignades les places vacants, la directora general de Funció Pública nomenarà funcionàries de l'agrupació professional de funcionaris del cos subaltern d'administració de la Generalitat de Catalunya, mitjançant una resolució que es publicarà en el DOGC, les persones nomenades.\nLes persones nomenades faran el jurament o la promesa i prendran possessió davant de l'òrgan competent del departament corresponent, en el termini d'un mes des de la publicació en el DOGC de la resolució de nomenament, per tal d'adquirir la condició de funcionàries de carrera de l'agrupació professional convocada.\n10.2 Efectes derivats de la incorporació dels nous funcionaris o funcionàries procedents del procés de selecció.\nLa presa de possessió en el lloc de treball del nou funcionari/ària de l'agrupació professional de funcionaris del cos subaltern d'administració de la Generalitat de Catalunya, comporta automàticament el cessament de la persona que ocupa aquest lloc de treball interinament o bé que quedin sense efecte les ocupacions d'aquest lloc de treball amb caràcter provisional.\nLa presa de possessió d'un nou lloc de treball de l'agrupació professional de funcionaris del cos subaltern d'administració de la Generalitat de Catalunya, per personal amb la condició prèvia d'interí comporta automàticament el cessament en aquesta darrera condició.\nLa manca de presa de possessió suposarà que no obtindrà la condició de funcionari/ària del cos esmentat i perdrà tots els drets respecte del procés de selecció corresponent.\nEn el supòsit que la proposta de nomenament a què fa referència el punt 10.1 contingui un nombre de persones aspirants igual al nombre de places convocades i es produeixin renúncies abans del nomenament o de la presa de possessió, el Tribunal Qualificador acordarà una proposta complementària dels aspirants que segueixin als anteriorment proposats, de conformitat amb el que preveu l'article 61.8 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic.\n10.3 Particularitats de la promoció interna del personal laboral fix.\nAquest personal no optarà a les places ofertes en el cas de superar el procés de selecció i restarà destinat al lloc de treball de personal funcionari en què s'ha reconvertit el lloc que ocupava com a personal laboral fix –un cop els òrgans competents hagin fet els tràmits per modificar els llocs de treball corresponents-.\n—11 Publicacions i informació del desenvolupament del procés de selecció i presentació de documentació\nLes publicacions oficials relatives a la convocatòria es realitzen a través del Tauler d'anuncis de la Seu electrònica de la Generalitat de Catalunya, e-Tauler (http://tauler.gencat.cat).\nAquestes publicacions, així com la resta d'actes que se'n derivin, els continguts informatius i els models de documents a què fan referència aquestes bases es poden consultar en l'apartat Funció Pública del web del Departament de Polítiques Digitals i Administració Pública (http://politiquesdigitals.gencat.cat/convocatories).\nA través dels apartats Les meves gestions o La meva carpeta del web Tràmits gencat (http://tramits.gencat.cat), les persones aspirants poden obtenir informació actualitzada i individualitzada sobre la seva participació en el procés de selecció.\nLes persones aspirants han de presentar preferentment els seus escrits o la seva documentació mitjançant petició genèrica del Registre electrònic de la Seu electrònica de la Generalitat de Catalunya, a la qual es pot accedir des de l'enllaç https://web.gencat.cat/ca/seu-electronica/serveis-de-la-seu/. A l'assumpte de la petició genèrica cal identificar expressament el número de registre d'aquesta convocatòria (243) i el motiu de presentació, i adreçar-la a l'Oficina de Selecció de Personal del Departament de Polítiques Digitals i Administració Pública (subtema “Oposicions”).\nFuncions i descripció orientativa\nLes funcions que han de desenvolupar els membres de l'agrupació professional de funcionaris del cos subaltern d'administració de la Generalitat de Catalunya són les relacionades amb la vigilància dels locals; control de les persones que accedeixen a les oficines públiques, tot informant-les de la situació dels locals; custòdia del material, del mobiliari i de les instal·lacions; utilització de màquines reproductores, fotocopiadores i similars i, en general, altres tasques de caràcter similar, així com l'atenció de l'alumnat en el cas que prestin serveis en centres educatius, de conformitat amb el que estableix la disposició addicional desena del Decret legislatiu 1/1997, de 31 d'octubre, pel qual s'aprova la refosa en un Text únic dels preceptes de determinats textos legals vigents a Catalunya en matèria de funció pública.\nAmb caràcter orientatiu, correspon a l'agrupació professional de funcionaris del cos subaltern d'administració de la Generalitat de Catalunya:\n1. Funcions de suport i gestió de la documentació i la paqueteria\na) Realitzar la recepció del correu, els documents i la paqueteria.\nb) Preparar el correu de sortida i tramitar els enviaments per missatgeria.\nc) Classificar i distribuir la correspondència i documentació de la unitat de treball.\nd) Donar suport en tasques d'arxiu i de trasllat de documentació a l'arxiu o a una altra ubicació.\ne) Realitzar i/o supervisar el reciclatge de paper i, quan correspongui, destruir-lo.\n2. Funció de suport i utilització del maquinari\na) Utilitzar i manipular les màquines reproductores, fotocopiadores i similars de la unitat de treball.\nb) Atendre i donar suport als usuaris que sol·liciten o fan reproduccions.\nc) Realitzar digitalització, reprografia i enquadernació.\nd) Manipular papereria per a enviaments: doblegar, ensobrar i fer paquets, entre d'altres.\ne) Donar suport en la gestió del material de les sales de reunions, de formació o d'actes, com poden ser ordinadors, projectors, material audiovisual, material de gravació, entre d'altres.\n3. Control d'accés i atenció al públic\na) Atendre les persones que accedeixen a la recepció del centre o unitat i fer-ne el control d'accés seguint els protocols, sistemes d'acreditació i normes establerts.\nb) Facilitar informació a l'usuari i acompanyar-lo, si cal; en el cas de grups, gestionar-ne l'accés.\nc) Vigilar pel compliment de la normativa d'accés i ús de l'espai.\nd) Atendre trucades telefòniques i, si s'escau, gestionar la centraleta.\ne) Resoldre incidents amb els usuaris, segons els protocols establerts.\n4. Funció de suport en reunions, actes i esdeveniments, i preparació d'aules\na) Preparar els espais, sales, aules per als diferents tipus d'esdeveniments que es duguin a terme (reunions, classes, conferències, tribunals, eleccions, etc.), organitzar el mobiliari, i comprovar que els aparells i material necessaris estiguin disponibles.\nb) Donar suport en les incidències o necessitats que es puguin produir durant els actes.\n5. Funcions relacionades amb el material, el mobiliari i les instal·lacions\na) Tenir cura de la vigilància i custòdia del centre o unitat de treball, les instal·lacions i els equipaments.\nb) Obrir i tancar els espais assignats, posar en marxa les instal·lacions, i custodiar-ne les claus.\nc) Advertir de qualsevol anomalia que es detecti en el material, el mobiliari i les instal·lacions, comunicar-ho al personal o unitat corresponent, i col·laborar en la resolució d'incidències.\nd) Custodiar i mantenir el material fungible i no fungible, distribuir-lo i fer el manteniment d'estoc i de magatzem.\n6. Gestions entre unitats, dependències i fora del lloc de treball\na) Realitzar tasques relacionades amb el servei que li puguin encomanar, ja siguin dins o fora de l'edifici.\nb) Lliurar, en l'àmbit urbà, documentació o correspondència urgent.\nc) Lliurar la paqueteria o acompanyar en el lliurament.\nd) Portar documents o fer encàrrecs a altres dependències públiques, bancàries o a Correus.\n7. Ús bàsic de programari informàtic\na) Utilitzar elements bàsics de full de càlcul i del processament de textos, introduir dades, emmagatzemar-les i imprimir-les.\nb) Introduir dades i utilitzar funcions bàsiques en els programes informàtics corporatius necessaris per al desenvolupament habitual de les seves funcions.\nc) Utilitzar les funcions bàsiques del correu electrònic.\nd) Fer cerques bàsiques a Internet.\ne) Donar suport en la digitalització de documents.\nPerfil de competències professionals de l'agrupació professional de funcionaris del cos subaltern d'administració de la Generalitat de Catalunya\nAjustar-se a situacions noves i canviants en el lloc de treball, acceptant nous enfocaments i canvis, i adaptant-se i treballant eficaçment en diferents i variades situacions.\n2. Compromís amb l'organització i el servei públic\nConèixer i comprendre les característiques específiques de l'Administració pública, sentir-se compromès/esa amb els seus principis i valors i actuar d'acord amb els principis ètics que n'inspiren l'actuació.\nTransmetre el missatge, tant verbal com escrit, de manera eficaç, clara i precisa, i adaptat al context i a la persona interlocutora.\n4. Organització i planificació del treball\nTenir capacitat per ordenar i prioritzar les tasques, les accions i els projectes que s'han de desenvolupar, per tal d'assolir els resultats esperats, en el termini adequat, i amb la qualitat i els recursos necessaris.\n5. Prevenció i resolució de conflictes\nControlar i regular les emocions i la conducta en situacions d'alt nivell d'ansietat o de conflicte real o potencial en el desenvolupament de les funcions. Mantenir un comportament calmat en situacions d'estrès, provocació, oposició o hostilitat.\nTenir capacitat per participar, col·laborar i coordinar-se activament en un equip o grup de treball. Tenir disposició per integrar-s'hi i fer que els altres també s'hi integrin, i potenciar la participació i la cohesió de l'equip o grup de treball, per tal d'assolir els objectius comuns.\nTramitació de les sol·licituds, taxa i mitjans de pagament\nLes sol·licituds s'han d'adreçar a la directora general de Funció Pública en el termini de 20 dies hàbils a comptar de l'endemà de la publicació d'aquesta convocatòria en el DOGC, a través del web Tràmits gencat, http://web.gencat.cat/ca/tramits/, mitjançant el formulari habilitat amb aquest efecte i seguint les instruccions que proporciona la mateixa aplicació. Les sol·licituds tramitades per aquest portal queden registrades automàticament en el Registre general electrònic.\nNomés es pot presentar una sol·licitud. Un cop presentada, qualsevol correcció o modificació posterior s'ha de tramitar mitjançant una petició genèrica d'acord amb el que preveu el darrer paràgraf de la base 11.\n2. Autoritzacions per acreditar les situacions d'exempció i bonificació de la taxa.\nLes persones aspirants autoritzen la Direcció General de Funció Pública a fer les comprovacions necessàries per acreditar les situacions d'exempció i de bonificació de l'import de la taxa, llevat que desmarquin la casella corresponent. En aquest cas, les persones aspirants han de presentar la documentació acreditativa de les situacions al·legades, dins el termini de presentació de sol·licituds, d'acord amb el previst a la base 11.\n3.1 Import de la taxa\na) Amb la bonificació per sol·licitud i pagament telemàtics: 19,95 euros.\nb) Amb la bonificació per membre de família monoparental o de família nombrosa de categoria general i per sol·licitud i pagament telemàtics: 12,45 euros.\nc) Amb la bonificació per membre de família monoparental o de família nombrosa de categoria especial i per sol·licitud i pagament telemàtics: 7,50 euros.\n3.2 Mitjans de pagament\nEl pagament de la taxa s'ha de fer durant el termini de presentació de sol·licituds pels mitjans que s'indiquen a continuació:\nb) Carta de pagament: la taxa s'ha d'abonar a través dels caixers automàtics de qualsevol oficina de l'entitat col·laboradora CaixaBank, S.A., o mitjançant pagament telemàtic des del portal d'Internet de les entitats que en disposin.\nLa manca de pagament, el pagament incomplet de la taxa o la no acreditació a efectes d'exempció determinaran l'exclusió de la persona sol·licitant en la llista definitiva d'aspirants admesos i exclosos.\nEn cap cas el pagament substitueix el tràmit de presentació de la sol·licitud dins el termini establert i en la forma escaient.\nNo serà procedent la devolució de la taxa satisfeta en els casos de causes imputables a les persones interessades.\nHorarios: 2 cursos-viernes de 18 a 22 horas/sábados de 9 a 13 horas


Sol va néixer al carrer Doctor Romagosa, a València. La seva família es dedicava a la carnisseria, amb un local al carrer Pascual i Genís, i una parada al Mercat Central. A més, el seu pare va estar treballant molt de temps en la plaça de bous, a la venda de coixinets, i posteriorment en el diari "Levante".\nLa major part de la família de Sol era republicana: el pare, la mare, el seu avi ... D'altra banda, el seu oncle Vicent (germà de la seva mare) va ser a més alcalde, i posteriorment condemnat a mort per ser un dels millors advocats defensors dels ciutadans. És de destacar que durant el seu empresonament va estar en la mateixa cel·la del doctor Peset Aleixandre. Més tard va ser desterrat al Port de Santa Maria, i posteriorment a Sevilla. Quan finalment va poder tornar a València es va exiliar a Suïssa amb la seva filla Margarita, a causa de la gran desil·lusió que sentia, i allí va morir.\nSol es va casar amb 26 anys. Al seu marit el va conèixer a través de la seva professió de gestora administrativa, en la qual treballava des dels 18 anys.\nVa quedar vídua molt jove, als 30 anys, amb dos fills. La més gran, també anomenada Sol, va esdevenir arqueòloga i educadora de nens amb problemes de marginació; casada, té dos fills. El seu altre fill, Ferran, que va estudiar Filosofia, va entrar a treballar també com a auxiliar en el Registre de la Propietat.\nAl llarg de tota la seva vida, Sol ha estat una persona molt activa en acció social.\nEn concret, al Centre l'Amistat, ja jubilada, ha mantingut al llarg d'una dècada una posició activa ocupant diferents càrrecs que li han permès promoure activitats entre els seus companys. No s'ha perdut una manifestació o protesta en la qual ella hagi cregut que valia la pena participar-hi, creient sempre que el canviar dels temps i el pas dels anys no té per què afectar les seves ganes de viure, el seu ímpetu, la seva energia i la seva esperança.\nA la platja, Moments d'oci\nEsports, Moments d'oci\nActes públics, Fotos anecdòtiques, Vistes periurbanes\nFotos anecdòtiques, Vistes urbanes


CERVESA EN CATALÀ: Cervesa i salut 8.4 Efectes negatius de l'abús d'alcohol. 20 SÍNDROME DE WERNICKE-KORSAKOFF\nCervesa i salut 8.4 Efectes negatius de l'abús d'alcohol. 20 SÍNDROME DE WERNICKE-KORSAKOFF\n20 SÍNDROME DE WERNICKE-KORSAKOFF\nLa síndrome de Korsakoff es presenta amb símptomes greus d'amnèsia anterògrada i amnèsia retrògrada, així com varietat de problemes sensorials i motors, confusió extrema, canvis en la personalitat i risc de mort a causa de problemes cardíacs, de fetge o gastrointestinals.\nEls malalts de Korsakoff pateixen amnèsia anterògrada per records explícits (no implícits o procedimentals). En les primeres fases, les llacunes poden omplir i passar inadvertides fins i tot per als qui la pateixen. A mesura que avança la malaltia, també es produeix amnèsia retrògrada, que en casos greus pot abastar fins i tot extensos episodis de la vida del pacient.\nAquests símptomes són causats per dany en els cossos mamil•lars de l’ hipotàlem i altres àrees del cervell a causa d'un dèficit de tiamina (vitamina B1). En casos excepcionals, el dany s'ha trobat en els nuclis mediodorsals del tàlem.\nLes causes més freqüents d'aquesta deficiència vitamínica són l'alcoholisme crònic o, més rarament, una greu malnutrició. L'alcoholisme sol ser indicador de mala alimentació, que juntament amb la inflamació de les parets de l'estómac, causa la deficiència en tiamina. Vòmits prolongats, malalties nutricionals o els efectes de quimioteràpia, poden també provocar aquesta deficiència.\nQuan l'encefalopatia de Wernicke s'acompanya de la síndrome de Korsakoff, la combinació d'ambdós és anomenada síndrome de Wernicke-Korsakoff.\nPatològicament, hi ha una pèrdua neuronal, gliosis i hemorràgia en els cossos mamil•lars.\nEtiquetes de comentaris: Salut, Wernicke-Korsakoff


CO Alba Tàrrega: d’octubre 2012\nCO Alba Tàrrega\nTREBALLEM! SOM MOLT CAPAÇOS\nCLUB ALBA (ACTIVITAT FÍSICA)\nJa hem començat l'activitat de caninoteràpia!!\nFa un parell de setmanes que hem reanudat l'activitat de Caninoteràpia. Som cada vegada més i cada vegada en ho passem més bé i aprenem més.\nPublicado por CO Alba Tàrrega Cap comentari:\nCanvi en el bloc! ( en proves)\nSi tot va bé, a partir d'ara el bloc tindrà un funcionament diferent! veureu que hi ha unes pestanyes a la part superior de la pantalla amb un títol que indica la temàtica que trobareu en clicar-hi a sobre.\nPer exemple: Es participa a una trobada ocupacional o en un campionat d'Acell, doncs haureu de buscar la notícia a la pestanya " Club Alba".\nEx: Es celebra el dinar de Nadal al taller, buscarem les pestanyes de Festes i allà trobarem la Informació.\nD'aquesta manera creiem que el bloc estarà ordenat per temàtiques i ens serà més fàcil cercar les notícies ja siguin noves o velles.\nEsperem que us agradi i si no feu-nos-ho saber, que intentarem millorar-ho!\nEl grup 1, el Lluis, la Dolors, l'Albert, el Fidel, la Cristina, el Josep, l'Alícia i la Judit han fet els primers panellets per celebrar la Castanyada!!\nMireu quina bona pinta!!!\nJA ENS PREPAREM PER LA CASTANYADA\nJa comencem a fer coses per la castanyada estem fent les decoracions per preparar una festa ben sonada!!!\nIgnauguració de CUNIPIC!\nCUNIPIC és la nova feina que estem realitzant des de principis de mes. La tasca que fem és omplir bosses amb menjar per animals. Depenent de l'animal, el menjar és diferent l'hem de pesar i sellar la bossa que omplim i despres ho encaixem i etiquetem les diferents caixes.\nEstem aprenent molt ràpid i cada vegada ho fem més bé!!\nAquesta és la seu de l'empresa CUNIPIC a Vallfogona de Balaguer\nEl menjar que posem en bosses és per conillets d'indies, hamsters, etc.\nJa ens ha sortit el Sabó!!\nJa tenim sabó líquid de rentadora fet!!! després d'un mes ens ha sortit la primera remesa de sabó, estem molt contents amb l'activitat.\nPerò ens cal envasos per tal de poder embotellar-lo i vendre'l.\nPer cert si algú hi està interessat el venem a 1€ el litre de sabó. D'aquesta manera podem comprar més material i fer-ne de nou.\nParticipació exitosa als Special Olympics de Vilanova i la Geltrú\nLa participació dels atletes de l'Associació ha estat un èxit, a part de participar en aquest jocs olympics tant especials s'ho han passat molt bé visitant totes les instal·lacions del Village on hi havia espectacles i activitats tot el dia.\nAqui en teniu un tastet.\nVisca el Club Esportiu Alba!!!!\nHem anat a València\nLa setmana del 1 al 5 d'octubre un grup de 20 persones del Centre Ocupacional amb tres educadors i dos voluntaris van visitar València Ciutat i el seu voltant. Aqui teniu la mostra!!!!\nParticipació exitosa als Special Olympics de Vilan...\nL'hivernacle en Marxa


Adjudiquen per més de 300.000 euros les obres de remodelació de l'edifici històric de l'estació de Vic La República\nAdjudiquen per més de 300.000 euros les obres de remodelació de l’edifici històric de l’estació de Vic\nACN Vic.-Renfe ha adjudicat les obres de millora de l’edifici històric de l’estació de Vic a l’empresa Vilor per un pressupost de 316.440 euros. El termini d’execució dels treballs serà […]\nACN Vic.-Renfe ha adjudicat les obres de millora de l’edifici històric de l’estació de Vic a l’empresa Vilor per un pressupost de 316.440 euros. El termini d’execució dels treballs serà de set mesos. Segons informa Renfe, les principals actuacions consistiran principalment en la recuperació integral de l’edifici històric i reparacions puntuals a la coberta. L’estació de Vic compta amb serveis de la línia R3 que, abans de la pandèmia, utilitzaven més de 4.000 viatgers de mitjana en un dia laborable.\nAquesta actuació complementa altres actuacions emmarcades en el Pla de Rodalies de Catalunya 2020-2030. El Pla preveu programes per millorar la fiabilitat del servei, la informació i l’atenció al client; augmentar la capacitat i les prestacions de la xarxa ferroviària, incrementar el confort i l’accessibilitat de trens i estacions. A més, en el marc de la primera fase del pla d’estacions per a rodalia de Barcelona, Renfe està invertint prop de 100 milions d’euros en actuacions centrades principalment en la millora de l’accessibilitat, així com altres tasques de modernització de 39 estacions de la rodalia de Barcelona.